b'\n_START_ARTICLE_\nAlan Eugene Jackson\n_START_SECTION_\n\xc5\xbdivljenjepis\n_START_PARAGRAPH_\nJackson se je rodil v revno dru\xc5\xbeino, o\xc4\x8detu Josephu Eugenu Jacksonu in mami Ruth Musick Jackson. V dru\xc5\xbeini je bilo pet otrok. \xc5\xbde kot otrok je pel v cerkvenem pevskem zboru, svojo prvo pesem pa je napisal leta 1983._NEWLINE_Kot mladostnik je poslu\xc5\xa1al predvsem gospel glasbo, svojo prvo glasbeno skupino pa je ustanovil takoj po sredni \xc5\xa1oli. Pri 27-tih letih se je z \xc5\xbeeno Denise preselil v Nashville, kjer je upal na uspe\xc5\xa1no glasbeno kariero s katero bi se pre\xc5\xbeivljal.\n_START_SECTION_\nKariera\n_START_PARAGRAPH_\nLeta 1989 je kot prvi podpisal pogodbo z novo ustanovljeno podru\xc5\xbenico zalo\xc5\xbebe Arista Records, Arista Nashville. Istega leta je posnel prvi debitantski singl "Blue Blooded Woman". \xc4\x8ceprav pesem ni bila uvr\xc5\xa1\xc4\x8dena na lestvico top 40 Hot Country, je dosegel tretje mesto v za\xc4\x8detku leta 1990 s pesmijo Here in the Real World. Ta pesem je postala tudi naslovna skladba njegovega prvega studijskega albuma Here in the Real World, ki je vsebovala tudi dve pesmi ki sta bili v Top 5; Wanted in Chasin that Neon Rainbow, in njegov hit I\'d Love You All Over Again, ki je postala njegova prva pesem, ki je postala hit \xc5\xa1tevilka ena na kateri od glasbenih lestvic._NEWLINE_Leta 1994 je Jackson prekinil pogodbo z agencijo za mened\xc5\xbement, Ten Ten Management, njegov novi mened\xc5\xbeer pa je postal Gary Overton.\n_START_SECTION_\nOsebno \xc5\xbeivljenje\n_START_PARAGRAPH_\nJackson je prejel svojo zvezdo na Hollywood ulici slave aprila leta 2010._NEWLINE_15. decebra leta 1979 se je poro\xc4\x8dil s svojo srednje\xc5\xa1olsko ljubeznijo, Denise Jackson. Imata tri h\xc4\x8dere: Mattie Denise (rojena 19. junija, 1990), Alexandra Jane "Ali" (rojena 23. avgust 1993), in Dani Grace (rojena 28. avgust 1997). Leta 1998 sta se lo\xc4\x8dila za nekaj mesecev zaradi njegove kariere in njegove nezvestobe.'